Spanning laai op voor staatsredePres. Cyril Ramaphosa tydens die staatsrede in 2019 (Foto: Elmond Jiyane, GCIS) Enkele ure voor pres. Cyril Ramaphosa met sy staatsrede begin, het hoogwaardigheidsbekleërs reeds by die parlement begin aankom. Vanjaar se staatsrede behoort om 19:00 te begin, mits die EFF hom gedra. Dis ŉ snikhete dag in Kaapstad, maar teen vroegmiddag het ŉ windjie begin opsteek wat heelwat ongerief kan veroorsaak as hy teen vanaand sterker waai. Kapenaars is die afgelope paar dae vermaak met verskeie verbyvlugte van die lugmag se stralers wat vanaand ook in aksie gaan wees. Dít terwyl die blaasorkeste van die polisie en die Kaapse Hoogland Skotse Blaasorkes hul note en passies op en af in Pleinstraat in die middestad geoefen het. Die rooi tapyt was teen Donderdag vroegmiddag reeds uitgerol en al wat leef en beef, is gereed vir die groot mode-spogtery wat jaarliks plaasvind. ŉ Rekordgetal lede van die media (844 joernaliste) sal na verwagting vanjaar se verrigtinge bywoon. Daar is veral vyf hoofpunte waarvoor belanghebbendes vanjaar uitkyk: Dis waaroor die land wonder terwyl die kraaie gaap, die hoogwaardigheidsbekleërs gereed maak en die horlosie aftik na sewe-uur en pres. Ramaphosa se groot toespraak.